钦定古今图书集成/理学汇编/文学典/第060卷 > 康軿
## 钦定古今图书集成/理学汇编/文学典/第060卷 > 康軿

按《池州府志》：“唐康軿，字驾，言取驾轻车之意，不知其
先何人，居秋浦之黄老山，去殷文圭所居殷村三四
十里。軿笃于自修，与文圭、杜荀鹤、杨夔、夏侯淑、王希
羽辈名噪一时，以故田𫖳为宁国军节度使，咸礼而
致之，幕下称上客。”軿自咸通中始随乡试贡春官，至
乾符登进士第。故尝旅秦甸洛师间，所及见闻，有足
补史氏之阙者，辄录成编，凡若干卷。既归，遘江表之
乱，卷悉亡逸，乃复忆于黄老山居，仅得十之二三，名
《剧谈录》。盖以耕著书终其身。